Բրայան Թրեյսի

Բրայան Թրեյսի (, , Վանկուվեր, Կանադա
), կանադական ծագումով ամերիկացի խոսնակ և հեղինակ, ով գրում է բիզնեսի, վաճառքի կառավարման, ինքնադրսևորման, առաջնորդության մասին գրքեր և աուդիոծրագրեր։ Ինքնազարգացման մասի ավելի քան 70 գրքերի հեղինակ, որոնք թարգմանվել են բազմաթիվ լեզուներով։

Կարիերա 
Բրայան Թրեյսին 1984 թվականին, Վանկուվերում իր ստեղծած Brian Tracy International ընկերության նախագահն ու գլխավոր գործադիր տնօրենն է։ Ընկերությունը խորհրդատվություն է տրամադրում առաջնորդության, վաճառքի, անձնական ինքնագնահատականի, նպատակի, ռազմավարության, ստեղծագործության և հաջողության հոգեբանության հարցերով։

Ընկերության կենտրոնական գրասենյակը Կալիֆոռնիայի Սան Դիեգո քաղաքում է։

Նախքան իր ընկերություն ստեղծելը Բրայան Թրեյսին զբաղվել է վաճառքով և մարկետինգով։

Ներկա պահին Թրեյսին երեք ընկերությունների նախագահ է, որոնց գլխավոր գրասենյակը Սոլանա Բիչում է։ Զբաղվում է կառավարական քոնսալթինգով , սովորեցնում է վաճառքի հմտություններ, ժամանակի կառավարում, անձնական զարգացում և առաջնորդություն։ Բրայան Թրեյսին դժվար կյանք է ունեցել։ Մեծացել է ոչ հարուստ ընտանիքում։ Չավարտելով դպրոցը, տեղավորվել է շոգենավի վրա աշխատանքի և ութ տարի ճանապարհորդել աշխարհով մեկ։ Մի քանի տարի որակավորում չպահանջող աշխատանքներ է կատարել։

Երիտասարդ տարիներից նրան միշտ հետաքրքրել է, թե ինչու հավասար հնարավորությունների տեր մարդկանցից ոմանք հաջողակ են դառնում, մյուսները՝ ոչ։ Փնտրելով այս հարցի պատասխանը, նա սկսել է մշակել իր «հաջողության համակարգը»։

Թողնելով բանվորի աշխատանքը, նա զբաղվել է վաճառքով։ Սովորել է առավել հաջողակ աշխատակիցների օրինակով։ Առաջին տարվա ավարտին դարձել է ավագ վաճառող։ Երկու տարի անց՝ 25 տարեկանում դարձել է փոխնախագահ և ղեկավարել 95 աշխատակցի։ Թևակոխելով 30 տարին, ընդունվել է կանադական Ալբերտայի համալսարան և ավարտելով ստացել գիտական աստիճան բիզնեսի և տնտեսագիտության ասպարեզում։

1981 թվականի ստեղծել է իր «հաջողության համակարգը», որը սկզբում կոչվել է «Ֆենիքսի սեմինար»։ 1985 թվականին «Ձեռքբերումների հոգեբանություն» վերնագրով հրատարակել է այդ սեմինարի փոփոխված տարբերակը կոմպակտ ձայներիզների վրա, որը շուտով դարձել է համաշխարհային բեսթսելլեր և թարգմանվել քսան լեզվով։

Քաղվածքներ 
 Ցավալին այն է, որ մարդիկ աղքատ են, որովհետև դեռ չեն որոշել լինել հարուստ։ Նրանք տառապում են ավելորդ քաշից և վատ ֆիզիկական վիճակից, որովհետև դեռ չեն որոշել լինել առողջ և սպորտային կազմվածքով։ Մարդիկ վատնում են իրենց ժամանակը, քանի դեռ չեն որոշել արդյունավետ ծախսել այն։
 Ոչ ոք Ձեզանից լավը չէ։ Ոչ ոք Ձեզանից խելացի չէ։ Պարզապես նրանք ավելի շուտ են սկսել։
 Փոխեք Ձեր մտքերը և կփոխեք Ձեր կյանքը։

Հատընտիր մատենագրություն 
 The Psychology of Selling: Increase Your Sales Faster and Easier Than You Ever Thought Possible, 1988; ISBN 9780785288060
 Maximum Achievement: Strategies and Skills that Will Unlock Your Hidden Powers to Succeed, 1993; ISBN 9780684803319
 The 21 Success Secrets of Self-Made Millionaires: How to Achieve Financial Independence Faster and Easier Than You Ever Thought Possible, 2001; ISBN 9781583762059
 Eat That Frog!: 21 Great Ways to Stop Procrastinating and Get More Done in Less Time, 2001; ISBN 9781583762028
 Focal Point: A Proven System to Simplify Your Life, Double Your Productivity, and Achieve All Your Goals, 2001; ISBN 9780814471296
 The Psychology of Achievement, 2002; ISBN 9780743526586
 Change Your Thinking, Change Your Life: How to Unlock Your Full Potential for Success and Achievement, 2003; ISBN 9780471448587
 Goals!: How to Get Everything You Want Faster Than You Ever Thought Possible, 2003; ISBN 9781576752357
 TurboCoach: A Powerful System for Achieving Breakthrough Career Success, 2005; ISBN 9780814472484
 The Miracle of Self-Discipline, 2010; ISBN 9781908364043
 No Excuses!: The Power of Self-Discipline, 2010; ISBN 9781593155827
 Earn What You're Really Worth: Maximize Your Income at Any Time in Any Market, 2012; ISBN 9781593156305

Ծանոթագրություններ 

Կանադացի գրողներ
Ամերիկացի գրողներ
21-րդ դարի ամերիկացի գրողներ
Ամերիկացի գործարարներ